Document ID: 32008R1246

REGOLAMENT TAL-KUMMISSJONI (KE) Nru 1246/2008
tat-12 ta' Diċembru 2008
li jemenda l-Artikolu 23(2), u l-annessi II u III tar-Regolament tal-Kunsill (KE) Nru 479/2008 rigward it-trasferiment finanzjarju tal-organizzazzjoni komuni tas-suq tal-inbid lejn l-iżvilupp rurali
IL-KUMMISSJONI TAL-KOMUNITAJIET EWROPEJ,
wara li kkunsidrat it-Trattat li jistabbilixxi l-Komunità Ewropea,
wara li kkunsidrat ir-Regolament tal-Kunsill (KE) Nru 479/2008 tad-29 ta’ April 2008 dwar l-organizzazzjoni komuni tas-suq tal-inbid, li jemenda r-Regolamenti (KE) Nru 1493/1999, (KE) Nru 1782/2003, (KE) Nru 1290/2005 u (KE) Nru 3/2008 u li jħassar ir-Regolamenti (KEE) Nru 2392/86 u (KE) Nru 1493/1999 (1), u b’mod partikolari t-tieni sentenza tat-tieni subparagrafu tal-Artikolu 23(3) tiegħu,
Billi:
(1)
Is-Slovenja u r-Renju Unit innotifikaw lill-Kummissjoni dwar it-trasferiment finanzjarju tal-baġit allokat għall-programmi ta’ għajnuna lejn il-baġit allokat għall-iżvikupp rurali.
(2)
L-Artikolu 23(2), kif ukoll l-Annessi II u III tar-Regolament (KE) Nru 479/2008 għandhom jiġu emendati skond dan,
ADOTTAT DAN IR-REGOLAMENT:
Artikolu 1
Ir-Regolament (KE) Nru 479/2008 hu emendat kif ġej:
(1)
L-Artikolu 23(2) jinbidel b’dan li ġej:
“2. L-ammonti li għandhom jinħelsu għal kull sena kalendarja huma dawn li ġejjin:
-
2009: EUR 40.66 miljun,
-
2010: EUR 82.11 miljun,
-
mill-2011 ‘il quddiem: EUR 122.61 miljun,”
(2)
L-Annessi II u III jinbidlu bit-test fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 12 ta’ Diċembru 2008.

Labels: 18
17
5
6